*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*185. számú előterjesztés*

Bátaszék Város Önkormányzat Képviselő-testületének 2022. szeptember 28-án

16 órakor megtartandó ülésére

Fizikoterápiai kezelések biztosítására megkötött szerződés vállalkozói díjának módosítása iránti kérelem

|  |
| --- |
| **Előterjesztő:** dr. Bozsolik Róbert polgármester**Készítette**: dr. Firle- Paksi Anna aljegyző **Törvényességi ellenőrzést végezte:** Kondriczné dr. Varga Erzsébet  jegyző**Tárgyalja:**PG Bizottság 2022.09.27. |

**Tisztelt Képviselő-testület!**

Szűcs Gáborné Bátaszék, Deák F. u. 92. szám alatti lakossal Bátaszék Város Önkormányzata (a továbbiakban: önkormányzat) legutóbb 2021. január 1.-jétől 2023. december 31. napjáig kötött szerződést, fizikoterápiai kezelések elvégzésére, melyet a Képviselő-testület 324/2020. (XII.14.) önk.-i határozatával hagyott jóvá.

Az önkormányzathoz 2022. szeptember 8-án érkezett Szűcs Gáborné kérelme miszerint a fenti szerződés módosítását kéri a megbízási díj vonatkozásában, két lépcsőben:

Jelenlegi 357.340 Ft megbízási díj

2022. október 1. napjától havi 56.330 Ft összeggel 413.670 Ft-ra (2022-ben112.660 Ft többletköltség),

2023. január 1. napjától további 56.330 Ft összeggel 470.000 Ft-ra emelkedne (további 619.630 Ft többletköltség).

Az emelkedés indokai között az energiaárak emelkedését nevezi meg.

**„A” H a t á r o z a t i j a v a s l a t :**

**fizikoterápiás feladatokra kötött szerződés módosításra irányuló kérelem elutasítására**

Bátaszék Város Önkormányzatának Képviselő-testülete, Szűcs Gáborné Bátaszék, Deák F. u 92. szám alatti lakossal fizikoterápiai kezelések ellátására - 2021. január 1-jétől 2023. december 31-ig terjedő időre - kötött szerződés 2022. évi megbízási díj emelésre vonatkozó módosítását nem hagyja jóvá, tekintettel arra, hogy az önkormányzat gazdasági helyzetét is nagymértékben befolyásolta a háborús veszélyhelyzet okozta drasztikus energia-áremelkedés és a nyugat-európai energiahiány miatt kialakult energia-veszélyhelyzet.

*Határidő:* 2022. október 7.

*Felelős:* Kondriczné dr. Varga Erzsébet jegyző

 *(a határozat megküldéséért)*

*Határozatról értesül:*

 Bátaszéki KÖH Városüz-i Iroda

 Bátaszéki KÖH Pénzügyi Iroda

 irattár

**„B” H a t á r o z a t i j a v a s l a t :**

**fizikoterápiás feladatokra kötendő vállalkozási szerződés I. számú módosításának jóváhagyására**

Bátaszék Város Önkormányzata Képviselő-testülete

1. Szűcs Gáborné Bátaszék, Deák F. u. 92. szám alatti lakossal fizikoterápiai kezelések ellátására - 2021. január 1-jétől 2023. december 31-ig terjedő időre - kötött szerződés I. számú módosítását a határozat melléklete szerinti tartalommal jóváhagyja;
2. a fenti szerződésmódosítás szerint megemelt vállalkozói díj 2022. évi megfizetésére, további 112.660,- Ft többletköltséget biztosít az önkormányzat 2022. évi költségvetésének általános tartalék kerete terhére;
3. felhatalmazza a város polgármesterét a szerződésmódosítás aláírására.

*Határidő:* 2022. szeptember 30.

*Felelős:* dr. Bozsolik Róbert polgármester

 (a szerződésmódosítás aláírásáért)

*Határozatról értesül:* Szűcs Gáborné vállalkozó

Bátaszéki KÖH pénzügyi iroda

 irattár

MEGBÍZÁSI SZERZŐDÉS

**Fizikoterápiai kezelések elvégzésére**

1. **számú módosítása**

Mely létrejött egyrészről ***Bátaszék Város Önkormányzata*** (7140 Bátaszék, Szabadság u. 4.) - mint **Megbízó** - (képviseli: ***dr. Bozsolik*** Róbert polgármester), másrészről

***Szűcs Gáborné*** (7140Bátaszék, Budai u. 35-37, adószáma: 52953318-1-37) - mint **Megbízott** - között **a fizikoterápiai** ellátás tárgyában az alábbi feltételekkel:

Felek a közöttük 2020. december 16. napján kelt - 2021. január 1.-jétől 2023. december 31. napjáig kötött - fizikoterápiai kezelések elvégzésére irányuló megbízási szerződést az alábbiak szerint módosítják:

* 1. A megbízási szerződés 2. pontja helyébe az alábbi rendelkezés lép:

*„A megbízási díj összege 2021. évre vonatkozóan* ***340.000******Ft/hónap****,* ***azaz háromszáznegyvenezer forint.***

*A megbízási díj összege* ***2022.******október 1. napjától 413.670 Ft/hónap azaz négyszáztizenháromezer-hatszázhetven forint.***

*A megbízási díj összege* ***2023. január 1. napjától 470.000 Ft/hónap azaz négyszázhetvenezer forint.***

*A megbízási díjat a Megbízó utólag, a tárgyhónapot követő hónap 5. napjáig köteles kiegyenlíteni banki átutalással Megbízott által kiállított számla alapján.”*

* 1. A szerződés jelen módosítással nem érintett rendelkezései változatlanul érvényesek és hatályosak.

Szerződő Felek a jelen szerződést – átolvasás és értelmezés után – mint akaratukkal mindenben megegyezőnek, 3 (Három) egyező példányban jóváhagyólag írják alá.

***B á t a s z é k ,*** 2022. szeptember …...

***dr. B o z s o l i k*** Róbert ***S z ű c s*** Gáborné

 polgármester vállalkozó

 megbízó megbízott

Jogi ellenjegyző:

Kondriczné dr. Varga Erzsébet

 jegyző

Pénzügyi ellenjegyző:

Tóthné Lelkes Erika

pénzügyi irodavezető